
UKMERGĖS RAJONO SAVIVALDYBĖS
TARYBA

	SPRENDIMAS

	[bookmark: _Hlk173750964]DĖL UKMERGĖS RAJONO SAVIVALDYBĖS TARYBOS 2019 M. KOVO 28 D. SPRENDIMO NR. 7-81 „DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

	

	2024 m. rugpjūčio    d. Nr. 

	Ukmergė

	

[bookmark: _Hlk174068542]Vadovaudamasi Lietuvos Respublikos vietos savivaldos įstatymo 6 straipsnio 12 punktu ir 15 straipsnio 4 dalimi, Lietuvos Respublikos socialinių paslaugų įstatymo 35 straipsnio 9 dalimi, Mokėjimo už socialines paslaugas tvarkos aprašo, patvirtinto Lietuvos Respublikos socialinės apsaugos ir darbo ministro 2024 m. birželio 11 d . įsakymu  Nr. A1-397 „Dėl  Mokėjimo  už  socialines paslaugas  tvarkos  aprašo  patvirtinimo“, 4  punktu,  Ukmergės  rajono  savivaldybės  taryba  n u s p r e n d ž i a:
Pakeisti Ukmergės rajono savivaldybės mokėjimo už socialines paslaugas tvarkos aprašą, patvirtintą Ukmergės rajono savivaldybės tarybos 2019 m. kovo 28 d. sprendimu Nr. 7-81 „Dėl Mokėjimo už socialines paslaugas tvarkos aprašo patvirtinimo“, ir išdėstyti jį nauja redakcija (pridedama).
Šis sprendimas skelbiamas Teisės aktų registre ir Ukmergės rajono savivaldybės interneto svetainėje.

PATVIRTINTA
Ukmergės rajono savivaldybės tarybos 
2019 m. kovo 28 d. sprendimu Nr. 7-81
(Ukmergės rajono savivaldybės tarybos 
2024 m. rugpjūčio     d. sprendimo
Nr. 7-      redakcija)


MOKĖJIMO UŽ SOCIALINES PASLAUGAS TVARKOS APRAŠAS

I SKYRIUS
BENDROSIOS NUOSTATOS
 
[bookmark: part_e1b7e7f5d5bb44d69072ae67d10d6953]1. Mokėjimo už socialines paslaugas tvarkos aprašas (toliau – Aprašas) reglamentuoja Ukmergės rajono savivaldybės (toliau – Savivaldybė) gyventojų mokėjimo už socialines paslaugas dydžių nustatymą, pagalbos pinigų dydžius ir jų mokėjimo atvejus, finansinių galimybių vertinimą, pajamų ir turto apskaičiavimą, mokėjimo sumažinimo ir atleidimo nuo mokėjimo už socialines paslaugas atvejus bei kitas sąlygas.
2. Aprašas taikomas mokėjimui už tas socialines paslaugas, kurias planuoja ir Savivaldybės teritorijos gyventojams organizuoja Savivaldybės meras ir kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams. Tais atvejais, kai socialinių paslaugų kaina viršija Savivaldybės tarybos nustatytą maksimalų socialinių paslaugų išlaidų finansavimo Savivaldybės teritorijos gyventojams dydį, šio dydžio ir socialinių paslaugų kainos skirtumas asmens (šeimos) pageidavimu mokamas paslaugas gaunančio asmens (šeimos) ir socialinių paslaugų įstaigos ar jas teikiančio fizinio asmens (toliau bendrai – paslaugų teikėjas) tarpusavio susitarimu.
3. Konkretus asmens (šeimos) mokėjimo už socialines paslaugas dydis nustatomas vadovaujantis Lietuvos Respublikos socialinių paslaugų įstatymu (toliau – Socialinių paslaugų įstatymas), Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro (toliau – Socialinės apsaugos ir darbo ministras) 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ (toliau – Tvarkos aprašas) ir šiuo Aprašu.
4. Mokėjimo už socialines paslaugas dydis asmeniui (šeimai) nustatomas individualiai, atsižvelgiant į asmens (šeimos) finansines galimybes mokėti už socialines paslaugas ir į asmeniui (šeimai) teikiamų socialinių paslaugų rūšį. Socialines paslaugas, jų turinį pagal socialinių paslaugų rūšis apibrėžia Socialinių paslaugų katalogas, patvirtintas Socialinės apsaugos ir darbo ministro įsakymu.
5. Asmens (šeimos) mokėjimo už socialines paslaugas dydis gali būti nustatytas tik pinigine išraiška ir negali viršyti asmeniui (šeimai) teikiamų socialinių paslaugų kainos.
[bookmark: part_c7cc30530d4a4e1d97377ae2f177e5f4]6. Specialiąsias socialines paslaugas teikiančius paslaugų teikėjus, parinktus atsižvelgiant į socialinių paslaugų gavėjo (globėjo, rūpintojo), kito teisėto atstovo prašymą ir interesus, arba socialinės globos įstaigas, kurias globėjais (rūpintojais) įstatymų nustatyta tvarka paskiria teismas, Savivaldybė finansuoja tiesiogiai, sudarydama sutartis dėl šių paslaugų teikimo asmenims (šeimoms) ir mokėjimo už jas. Šiose sutartyse, be kitų nuostatų, nustatomos sutarties šalių tarpusavio teisės ir pareigos, nustatoma mokėjimo už specialiąsias socialines paslaugas tvarka, Savivaldybės administracijos Socialinės paramos skyriaus (toliau – Socialinės paramos skyrius)  apskaičiuoto asmens (šeimos) mokėjimo už specialiąsias socialines paslaugas dydžio keitimo atvejai ir informacijos apie Socialinės paramos skyriaus apskaičiuotą asmens (šeimos) mokėjimo už specialiąsias socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui), kitam teisėtam asmens atstovui tvarka. Šias sutartis pasirašo Savivaldybės  administracijos direktorius (toliau – Administracijos direktorius) ar jo įgaliotas asmuo, socialines paslaugas teikiantis paslaugų teikėjas ar jo įgaliotas asmuo ir socialines paslaugas gaunantis asmuo, jo globėjas (rūpintojas), kitas teisėtas atstovas, mokėsiantis už socialines paslaugas. Jei pagal Aprašą ar specialiuosius teisės aktus tam tikra socialinė paslauga asmenims (šeimoms) teikiama nemokamai, sutartį dėl sumokėjimo už šias socialines paslaugas Savivaldybės administracija gali sudaryti tik su paslaugų teikėju.
[bookmark: part_1dc612cbde8e47ca8a041adf02bb6c1e][bookmark: part_e3f22d15e0af4e85bfda858f438fc20a]7. Lėšos, gautos už socialines paslaugas, apskaitomos ir naudojamos vadovaujantis Lietuvos Respublikos įstatymais ir kitais teisės aktais.
[bookmark: part_08c54b3d48eb47c49e2b3f89e093b478]8. Apraše vartojamos sąvokos suprantamos taip, kaip jos apibrėžtos Socialinių paslaugų įstatyme, Lietuvos Respublikos asmens su negalia teisių apsaugos pagrindų įstatyme (toliau – Asmens su negalia teisių apsaugos pagrindų įstatymas), Tvarkos apraše ir kituose teisės aktuose apibrėžtas sąvokas.

II SKYRIUS
MOKĖJIMAS UŽ PREVENCINES IR BENDRĄSIAS SOCIALINES PASLAUGAS
 
[bookmark: part_e7904608cc95479ea1fb4424594cf6ce]9. Prevencinės socialinės paslaugos, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai.
[bookmark: part_60e14879e9474f13a80b07146829c3b4]10. Bendrosios socialinės paslaugos, išskyrus transporto organizavimo ir maitinimo organizavimo paslaugas, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai.
[bookmark: part_ed06430ecd5945b19933e56c2634b70a]11. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų (toliau – VRP) dydžiai, transporto organizavimo ir maitinimo organizavimo paslaugos teikiamos nemokamai.
[bookmark: part_ed359d1a6bb34189b4261c211760762d][bookmark: part_51d59e1ead8d4e0380075ef8e125f271]12. Atskaičius nustatytą asmens (šeimos) mokėjimo už transporto organizavimo, maitinimo organizavimo paslaugas, asmens mėnesio pajamos (vidutinės šeimos pajamos, tenkančios vienam šeimos nariui per mėnesį) negali likti mažesnės  kaip 2 VRP dydžiai.
13. Maksimalus asmens (šeimos) mokėjimo už transporto organizavimo, maitinimo organizavimo paslaugas dydis negali viršyti 20 procentų asmens (šeimos) pajamų.
14. Asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra didesnės kaip 2 VRP dydžiai, už transporto organizavimo ir maitinimo organizavimo paslaugas moka Ukmergės rajono savivaldybės tarybos (toliau – Savivaldybės taryba) patvirtintą tų paslaugų kainą.
[bookmark: part_8f3f6af1a73240f69496717ab2ba5c00][bookmark: part_5d7d4d1b86674f2fbef54c6820f01a8c]
III SKYRIUS
MOKĖJIMAS UŽ SOCIALINĘ PRIEŽIŪRĄ

15. Socialinės reabilitacijos asmenims su negalia bendruomenėje paslaugos, vaikų dienos socialinė priežiūra, socialinė priežiūra šeimoms, psichosocialinė pagalba (jeigu ji neteikiama su apgyvendinimu), pagalba globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiesiems jais tapti, socialinių dirbtuvių paslaugos, intensyvi krizių įveikimo pagalba (jeigu kartu neteikiamas laikinas apgyvendinimas), palydėjimo paslauga jaunuoliams (jeigu ji neteikiama su apgyvendinimu savarankiško gyvenimo namuose, apsaugotame būste), psichologinė ir socialinė reabilitacija vaikams bendruomenėje, laikino apnakvindinimo paslauga suaugusiems asmenims, patiriantiems socialinę riziką, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai.
16. Mokėjimo už socialinės priežiūros paslaugas dydis nustatomas atsižvelgiant į asmens (šeimos) pajamas, išskyrus Aprašo 15 punkte nurodytas paslaugas:
17. Mokėjimo už socialinės priežiūros paslaugas dydis asmeniui (šeimai) neturi viršyti 20 procentų asmens (šeimos) pajamų.
18. Asmens, negaunančio individualios pagalbos teikimo išlaidų kompensacijos ar iki 2023 m. gruodžio 31 d. nustatyta tvarka paskirtos slaugos ar priežiūros (pagalbos) išlaidų tikslinės kompensacijos (toliau bendrai – IPTIK), mokamos pagal Lietuvos Respublikos tikslinių kompensacijų įstatymą (toliau – Tikslinių kompensacijų įstatymas), arba šeimos, jei socialinė priežiūra teikiama šeimai, mokėjimo už socialinės priežiūros paslaugas dydis:
[bookmark: _Hlk173677372]18.1. kurio (-ios) pajamos (vidutinės šeimos pajamos, tenkančios vienam šeimos nariui) didesnės kaip 2 VRP dydžiai, bet neviršija 3 VRP dydžių, mokėjimo už socialinę priežiūrą dydis sudaro 5 procentus asmens (šeimos) pajamų;
18.2. kurio (-ios) pajamos (vidutinės šeimos pajamos, tenkančios vienam šeimos nariui) didesnės kaip 3 VRP dydžiai, bet neviršija 4 VRP dydžių, mokėjimo už socialinę priežiūrą dydis sudaro 10 procentų asmens (šeimos) pajamų;
18.3. kurio (-ios) pajamos (vidutinės šeimos pajamos, tenkančios vienam šeimos nariui) didesnės kaip 4 VRP dydžiai, bet neviršija 5 VRP dydžių, mokėjimo už socialinę priežiūrą dydis sudaro 15 procentų asmens (šeimos) pajamų;
18.4. kurio (-ios) pajamos (vidutinės šeimos pajamos, tenkančios vienam šeimos nariui) didesnės kaip 5 VRP dydžiai, mokėjimo už socialinę priežiūrą dydis sudaro 20 procentų asmens (šeimos) pajamų.
19. Asmens, gaunančio IPTIK, mokamą pagal Tikslinių kompensacijų įstatymą, mokėjimo už socialinės priežiūros paslaugas dydis:
[bookmark: part_898e0d66bf9947ba90a30e96e49c9452]19.1. kuriam nustatytas pirmo arba antro lygio IPTIK poreikis, mokėjimo už socialinę priežiūrą dydis neturi viršyti 40 procentų šios kompensacijos dydžio;
[bookmark: part_c80cc28d4aa2474ca6cdf55e12e7d06a]19.2. kuriam nustatytas trečio arba ketvirto lygio IPTIK poreikis, mokėjimo už socialinę priežiūrą dydis neturi viršyti 60 procentų šios kompensacijos dydžio.
20. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 VRP dydžiai, socialinė priežiūra teikiama nemokamai, išskyrus socialinę riziką patiriančius suaugusius asmenis, ilgiau kaip mėnesį per kalendorinius metus gyvenančius socialinių paslaugų įstaigoje ir joje gaunančius socialinę priežiūrą, ir asmenis, gaunančius IPTIK, mokamą pagal Tikslinių kompensacijų įstatymą. 
21. Atskaičius nustatytą asmens (šeimos) mokėjimo už socialinę priežiūrą dydį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės kaip 2 VRP dydžiai, o socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinę priežiūrą, mėnesio pajamos negali likti mažesnės kaip 0,8 VRP dydžio.
[bookmark: _Hlk173765000]22. Apgyvendinimo nakvynės namuose paslauga pirmą mėnesį teikiama nemokamai. Už paskesnius mėnesius asmens mokėjimo už vieną kalendorinį mėnesį teikiamą apgyvendinimo nakvynės namuose paslaugą dydis sudaro 20 procentų asmens pajamų.
23. Socialinę riziką patiriančio suaugusio asmens, kuris ilgiau kaip mėnesį per kalendorinius metus gyvena savarankiško gyvenimo namuose ir juose gauna socialinę priežiūrą ir negaunančio IPTIK, mokamos pagal Tikslinių kompensacijų įstatymą, mokėjimo už šią socialinę paslaugą dydis sudaro 20 procentų asmens pajamų.
[bookmark: part_07b0d724f163455e82e15e30512f7431]24. Socialinė priežiūra krizių atvejais, kai asmuo (šeima) patiria fizinį ar psichologinį smurtą arba kyla grėsmė jo (jos) fiziniam ar emociniam saugumui, sveikatai ar gyvybei, 7 pirmąsias kalendorines dienas teikiama nemokamai, priėmus sprendimą dėl paslaugų skyrimo teisės aktų nustatyta tvarka.
25. Mirus asmeniui, už mirties mėnesį suteiktas socialinės priežiūros paslaugas, paslaugų teikėjo apskaičiuotas, asmens mokėjimo dydis yra dengiamas Savivaldybės biudžeto lėšomis.
26. Mokėjimo už socialinės priežiūros paslaugas, teikiamas trumpiau nei vieną kalendorinį mėnesį, ne visą dieną ar trumpiau nei nustatyta maksimali galima socialinės priežiūros paslaugų teikimo trukmė, dydis nustatomas proporcingai teikiamų socialinės priežiūros paslaugų trukmei.
IV SKYRIUS
MOKĖJIMAS UŽ DIENOS SOCIALINĘ GLOBĄ

27. Mokėjimo už dienos socialinę globą dydis nustatomas atsižvelgiant į asmens pajamas, nepriklausomai nuo to, ar asmuo gyvena vienas, ar su šeima.
[bookmark: part_777f47085d364e3e8c8cb47df89605de]28. Mokėjimo už dienos socialinę globą dydis asmeniui neturi viršyti 20 procentų jo pajamų. Dienos socialinė globa likusiam be tėvų vaikui ir socialinę riziką patiriančiam vaikui teikiama nemokamai.
[bookmark: part_fdfa74f9996d459abdf52ae3899e1de1]29. Asmens, negaunančio IPTIK, mokamos pagal Tikslinių kompensacijų įstatymą, mokėjimo už dienos socialinės globos paslaugas dydis:
[bookmark: part_c454cdd03f8c41b2a7fe06ad518e2bab]29.1. kurio pajamos mažesnės kaip 2 VRP dydžiai, mokėjimo už dienos socialinę globą dydis sudaro 10 proc. asmens pajamų;
[bookmark: part_d519359ecf5441718b54dc1c180f135a]29.2. kurio pajamos yra didesnės kaip 2 VRP dydžiai, bet neviršija 3 VRP dydžių, mokėjimo už dienos socialinę globą dydis sudaro 15 proc. asmens pajamų;
[bookmark: part_d4a0bf5b03d640cd97558c22b1400c72][bookmark: part_32d8c3e6365546c0954c3f7ee0b86b95]29.3. kurio pajamos yra didesnės kaip 3 VRP dydžiai, mokėjimo už dienos socialinę globą dydis sudaro 20 proc. asmens pajamų.
[bookmark: part_44f95e786b584831a2aac5fb02b4c4a2][bookmark: _Hlk174063583]30. Asmens, gaunančio IPTIK, mokamą pagal Tikslinių kompensacijų įstatymą, mokėjimo už dienos socialinės globos paslaugas dydis:
[bookmark: part_91e418c88b8741ba8e97586403ccf601]30.1. kuriam nustatytas pirmo arba antro lygio IPTIK poreikis, mokėjimo už dienos socialinę globą dydis neturi viršyti 40 procentų šios kompensacijos dydžio;
[bookmark: part_04800e1561f34b28a8fa3f60af94ac49]30.2. kuriam nustatytas trečio arba ketvirto lygio IPTIK poreikis, mokėjimo už dienos socialinę globą dydis neturi viršyti 60 procentų šios kompensacijos dydžio.
[bookmark: part_8d649e80a9eb46bf8766d9e6e4a4d2ea]31. Mirus asmeniui, už mirties mėnesį suteiktas dienos socialinės globos paslaugas, paslaugų teikėjo apskaičiuotas, asmens mokėjimo dydis yra dengiamas Savivaldybės biudžeto lėšomis.
32. Mokėjimo už trumpiau nei vieną kalendorinį mėnesį teikiamą dienos socialinę globą asmens namuose dydis nustatomas proporcingai teikiamos dienos socialinės globos asmens namuose trukmei, proporciją apskaičiuojant nuo maksimalios galimos gauti konkrečiam asmeniui taikomos dienos socialinės globos asmens namuose trukmės. Mokėjimo už trumpiau nei vieną kalendorinį mėnesį teikiamą dienos socialinę globą institucijoje dydis nustatomas proporcingai asmeniui teikiamos dienos socialinės globos trukmei. Tais atvejais, kai asmuo, gaudamas dienos socialinę globą dienos socialinės globos centre, maitinasi savo lėšomis, mokėjimo už dienos socialinę globą dydis mažinamas proporcingai ta dalimi, kuria sumažėja dienos socialinės globos kaina, kai į ją neįskaičiuojamos maitinimosi išlaidos pagal sveikatos apsaugos ministro nustatytas rekomenduojamas paros maistinių medžiagų ir energijos normas.

V SKYRIUS
MOKĖJIMAS UŽ TRUMPALAIKĘ SOCIALINĘ GLOBĄ

33. Mokėjimo už trumpalaikę socialinę globą dydis nustatomas atsižvelgiant į asmens pajamas.
[bookmark: part_0f8a30dcfcc442f191b4343f97bd7555]34. Asmens mokėjimo už vieną kalendorinį mėnesį teikiamą trumpalaikę socialinę globą dydis neturi viršyti 80 procentų asmens pajamų. Jeigu asmuo gauna IPTIK, mokamą pagal Tikslinių kompensacijų įstatymą, visa šios kompensacijos suma (100 procentų) skiriama trumpalaikės socialinės globos išlaidoms padengti.
[bookmark: part_05d0e902f2eb4ebbbfd42bddeab629ac][bookmark: part_77060d29f3f84915a47c8f0a0ea66754]35. Krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, trumpalaikė socialinė globa 30 kalendorinių dienų teikiama nemokamai, priėmus sprendimą dėl paslaugų skyrimo teisės aktų nustatyta tvarka.
[bookmark: part_ff2576533f464fafaeae02d65e8f0baa]36. Trumpalaikė socialinė globa likusiam be tėvų globos vaikui ir socialinę riziką patiriančiam vaikui teikiama nemokamai.
[bookmark: part_1709c9b5d37e4f94a12a6be1493244d3]37. Asmeniui, laikinai Socialinės apsaugos ir darbo ministro nustatyta tvarka išvykusiam iš trumpalaikę socialinę globą teikiančios socialinių paslaugų įstaigos, mokėjimo už trumpalaikę socialinę globą dydis sumažinamas, numatant, kad už išvykimo laiką nuo ketvirtos išvykimo paros asmuo moka 30 procentų jam nustatyto mokėjimo dydžio. Už 3 pirmąsias išvykimo paras (įskaitant ir tuos atvejus, kai išvykstama trumpiau kaip 3 paroms) mokėjimo už trumpalaikę socialinę globą dydis nemažinamas. Išvykimo laikas pradedamas skaičiuoti nuo kitos paros, einančios po išvykimo paros.

VI SKYRIUS
MOKĖJIMAS UŽ ILGALAIKĘ SOCIALINĘ GLOBĄ

38. Mokėjimo už ilgalaikę socialinę globą dydis nustatomas atsižvelgiant į asmens pajamas, o tais atvejais, kai asmuo pradėjo gauti ilgalaikę socialinę globą po 2007 m. sausio 1 d., – ir į asmens turtą.
39. Mokėjimo už ilgalaikę socialinę globą suaugusiam asmeniui dydis per mėnesį neturi viršyti 80 procentų asmens pajamų, įskaitant atvejus, kai asmens, pradėjusio gauti ilgalaikę socialinę globą po 2007 m. sausio 1 d., turto vertė yra mažesnė už jo gyvenamosios vietos Savivaldybėje nustatytą turto vertės normatyvą. Jeigu asmuo gauna IPTIK, mokamą pagal Tikslinių kompensacijų įstatymą, visa šios kompensacijos suma (100 procentų) skiriama trumpalaikės socialinės globos išlaidoms padengti.
40. Jeigu suaugusio asmens, pradėjusio gauti ilgalaikę socialinę globą po 2007 m. sausio 1 d., turto vertė didesnė už Savivaldybėje nustatytą turto vertės normatyvą, mokėjimo už ilgalaikę socialinę globą suaugusiam asmeniui dydis per mėnesį padidėja vienu procentu, skaičiuojant nuo jo turto vertės, viršijančios normatyvą (toliau – turto mokestis). 
[bookmark: part_5e419b7896ec4f76a6a2fbef1107031b][bookmark: part_ada1b499cbaa40e8a2d2e8b3b3d85b7e][bookmark: part_af4200772bb148e983a5b3d279b0f44d]41. Mokėjimo už vaiko su negalia ilgalaikę socialinę globą dydis nustatomas neatsižvelgiant į jo turtą ir neturi viršyti 80 procentų vaiko su negalia pajamų. Jeigu vaikas su negalia gauna IPTIK, mokamą pagal Tikslinių kompensacijų įstatymą, visa šios kompensacijos suma (100 procentų) skiriama trumpalaikės socialinės globos išlaidoms padengti.
42. Ilgalaikė socialinė globa likusiam be tėvų globos vaikui ir socialinę riziką patiriančiam vaikui teikiama nemokamai.
[bookmark: part_628ff869eb1d48f280304ff31335b624]43. Asmeniui, laikinai Socialinės apsaugos ir darbo ministro nustatyta tvarka išvykusiam iš ilgalaikę socialinę globą teikiančios socialinių paslaugų įstaigos, mokėjimo už ilgalaikę socialinę globą dydis sumažinamas, numatant, kad už išvykimo laiką nuo ketvirtos išvykimo paros asmuo moka 30 procentų jam nustatyto mokėjimo dydžio. Už 3 pirmąsias išvykimo paras (įskaitant ir tuos atvejus, kai išvykstama trumpiau kaip 3 paroms) mokėjimo už ilgalaikę socialinę globą dydis nemažinamas. Išvykimo laikas pradedamas skaičiuoti nuo kitos paros, einančios po išvykimo paros.

VII SKYRIUS
MOKĖJIMAS UŽ LAIKINO ATOKVĖPIO PASLAUGĄ

[bookmark: part_1896e8c254914a7fbb34ec97baa4b104]44. Asmens mokėjimo už laikino atokvėpio paslaugas dydis nustatomas atsižvelgiant į laikino atokvėpio paslaugos gavėjo prižiūrimam asmeniui paskirtą IPTIK, mokamą pagal Tikslinių kompensacijų įstatymą:
[bookmark: part_7a7ed52f07ed439f811339b91916a002]44.1. jei prižiūrimam asmeniui nustatytas pirmo arba antro lygio IPTIK poreikis, mokėjimo už laikino atokvėpio paslaugą dydis neturi viršyti 40 procentų šios kompensacijos dydžio;
[bookmark: part_62e3fcf640334e7c9028779d8d97f8d2]44.2. jei prižiūrimam asmeniui nustatytas trečio arba ketvirto lygio IPTIK poreikis, mokėjimo už laikino atokvėpio paslaugą dydis neturi viršyti 60 procentų šios kompensacijos dydžio.
[bookmark: part_0385ecf3ae7043c8be8f93fe2fef25c3]45. Mokėjimo už trumpiau nei nustatyta maksimali galima laikino atokvėpio paslaugos teikimo trukmė teikiamą laikino atokvėpio paslaugą dydis nustatomas proporcingai teikiamos laikino atokvėpio paslaugos trukmei.
[bookmark: part_90a446f7989a4c5c99db4917810670e3][bookmark: part_99635a07e50e4130947dfc62a0d45b22]46. Mokėjimo už kartu teikiamas ne daugiau kaip 3 socialinės priežiūros ir (ar) laikino atokvėpio paslaugas ir (ar) asmeninę pagalbą, teikiamą pagal Asmens su negalia teisių apsaugos pagrindų įstatymą, dydis negali viršyti 20 procentų asmens pajamų.

VIII SKYRIUS
PAGALBOS PINIGŲ SKYRIMAS IR MOKĖJIMAS

[bookmark: part_f7bd5f53a54d4439b19814fa85d671ff][bookmark: _Hlk174028443]47. Pagalbos pinigai skiriami už globojamą (rūpinamą) vaiką iki 18 metų ir prižiūrimą vyresnį vaiką, jeigu jis mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o asmeniui, kuris mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai.
48. Pagalbos pinigai mokami iš savivaldybės biudžeto lėšų.
49. Vaikus globojančiai (rūpinančiai) šeimai, šeimynai, budinčiam ir nuolatiniam globotojui už vaikų priežiūrą ar globą (rūpybą) pagalbos pinigai skiriami atsižvelgiant į vaikus globojančioje šeimoje, šeimynoje globojamų (rūpinamų) ar prižiūrimų vaikų, įsipareigojamų vienu metu prižiūrėti pagal budinčio globotojo, nuolatinio globotojo tarpusavio bendradarbiavimo ir paslaugų teikimo sutartį su globos centru, skaičių ir amžių:
49.1. už vieną vaiką − 4 bazinių socialinių išmokų (toliau – BSI) dydžio per mėnesį pagalbos pinigai;
49.2. už du vaikus – 7,8 BSI dydžio per mėnesį pagalbos pinigai;
49.3. už tris vaikus – 11,8 BSI per mėnesį pagalbos pinigai;
49.4. už keturis ir daugiau vaikų – 15,8 per mėnesį pagalbos pinigai;
49.5. už kiekvieną prižiūrimą ar globojamą (rūpinamą) vaiką iki 3 metų papildomai didinami pagalbos pinigai 1 BSI dydžiu per mėnesį.
50. Vaikus globojančiai (rūpinančiai) šeimai, šeimynai, budinčiam ir nuolatiniam globotojui pagalbos pinigus moka, paskirtų pagalbos pinigų mokėjimą nutraukia, neteisėtai išmokėtų pagalbos pinigų grąžinimą vykdo Savivaldybės administracija vadovaudamasi Savivaldybės mero potvarkiu patvirtintu tvarkos aprašu.

IX SKYRIUS
ASMENS (ŠEIMOS) FINANSINIŲ GALIMYBIŲ VERTINIMAS

51. Asmens (šeimos) finansinės galimybės nevertinamos šiais atvejais:
[bookmark: part_a5e421ab7e2f490bb01708252195d968]51.1. asmens (šeimos), teisės aktų nustatyta tvarka gaunančio (-ių) socialinę pašalpą, finansinės galimybės nevertinamos, išskyrus atvejus, kai šis asmuo yra socialinę riziką patiriantis suaugęs asmuo, kuris ilgiau kaip mėnesį per kalendorinius metus gyvena socialinių paslaugų įstaigoje ir joje gauna socialinę priežiūrą;
[bookmark: part_73600c113f4a4fb79dba17becad3e972]51.2. kai asmuo (šeima) sutinka mokėti visą socialinių paslaugų kainą.
[bookmark: part_772c4aab8db94edd83e2b65b11d6de0b][bookmark: part_b8813961406a428dbc8545d95cc5e48d]52. Asmens (šeimos) finansinės galimybės mokėti už specialiąsias socialines paslaugas Savivaldybės gyventojams vertina Socialinės paramos skyriaus atsakingi specialistai, vadovaudamiesi Tvarkos aprašo VIII skyriuje nustatyta tvarka.
[bookmark: _Hlk174004638]53. Asmuo, pageidaujantis gauti ilgalaikę socialinę globą ar jo globėjas (rūpintojas, aprūpintojas) Socialinės paramos skyriaus atsakingiems specialistams turi pateikti informaciją apie turimas pajamas, nurodytas Socialinių paslaugų įstatymo 39 straipsnyje (pajamų sumas), o tais atvejais, kai asmuo pradėjo gauti ilgalaikę socialinę globą po 2007 m. sausio 1 d., – ir apie turtą, nurodytą Socialinių paslaugų įstatymo 40 straipsnyje (turto vertę), jei nėra galimybės gauti šių duomenų iš valstybės registrų (kadastrų), žinybinių registrų, valstybės informacinių sistemų. Jei reikalingą informaciją Savivaldybės administracija pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmuo šios informacijos teikti neprivalo.
54. Pasikeitus asmens (šeimos) pajamoms (jų rūšiai, dydžiui ir kt.) ir (ar) turtui (jį ar jo dalį pradavus, dovanojus, įsigijus turtą ir kt.), asmens (šeimos) finansinės galimybės vertinamos iš naujo.

X SKYRIUS
ASMENS (ŠEIMOS) PAJAMOS IR JŲ APSKAIČIAVIMAS

[bookmark: part_0bc3d056e9d142339d0aa29f5aaab319]55. Nustatant asmens (šeimos) finansines galimybes mokėti už socialines paslaugas, į asmens pajamas įskaitomos Socialinių paslaugų įstatymo 39 straipsnio 1 dalyje nustatytos asmens (šeimos) gaunamos pajamos.
[bookmark: part_535065fae46345b1826a1721b496708f]56. Asmens (šeimos) pajamos apskaičiuojamos vadovaujantis Socialinių paslaugų įstatymu, Tvarkos aprašu ir šiuo Aprašu.

[bookmark: part_731e0005576d45e7beaf4bf3f8fc1aec]XI SKYRIUS
ASMENS TURTO VERTINIMAS

[bookmark: part_be71b4364f034e73b46e778eb668103e]57. Nustatant asmens finansines galimybes (jei asmeniui skiriama ar pradėta teikti ilgalaikė socialinė globa po 2007 m. sausio 1 d.), įskaitomas asmens nuosavybės teise turimas ar per praėjusius 24 mėnesius iki kreipimosi dėl socialinių paslaugų skyrimo ar asmens finansinių galimybių vertinimo (įskaitant ir finansinių galimybių vertinimą iš naujo dėl įvykusių turto pokyčių po ankstesnio (paskutinio) vertinimo) turėtas Socialinių paslaugų įstatymo 40 straipsnio 1 dalyje nurodytas turtas.
[bookmark: part_706365084ac74a5e93ba8dcc6a6976ba]58. Asmens turtą vertina, turto vertės normatyvą nustato ir turto mokestį, kuriuo iš dalies apmokama už ilgalaikės socialinės globos suaugusiam asmeniui paslaugas, apskaičiuoja Socialinės paramos skyriaus atsakingai specialistai vadovaudamiesi Tvarkos aprašo X skyriuje nustatyta tvarka.
[bookmark: part_9b128f5dec524df9b5266801b44342b0]59. Asmuo už ilgalaikę socialinę globą (jei asmens mokėjimas už ją nustatomas, atsižvelgiant į asmens turto vertę) moka tol, kol jo turto vertė viršija asmeniui apskaičiuotą Savivaldybėje nustatytą nustatytą turto vertės normatyvą arba kai įvyksta asmens turto ir (ar) pajamų pokytis ir šiuo pagrindu jau nebereikia mokėti už ilgalaikę socialinę globą.

XII SKYRIUS
ASMENS (ŠEIMOS) MOKĖJIMO DYDŽIO UŽ SOCIALINES PASLAUGAS SUMAŽINIMAS AR ATLEIDIMAS NUO MOKĖJIMO 

60. Asmens, kurio galimybės savimi pasirūpinti dėl vienišumo, senyvo amžiaus, negalios, socialinių problemų yra iš dalies ar visiškai sumažėjusios, mokėjimo už socialines paslaugas dydis gali būti sumažinamas arba asmuo gali būti atleidžiamas nuo mokėjimo už socialines paslaugas kai:
60.1. asmuo, socialinių paslaugų gavimo laikotarpiu, sunkiai serga ir gydymosi metu dėl to yra padidėjusios jo išlaidos vaistams, slaugos priemonėms pirkti, ir jis pateikia gydymosi išlaidas pagrindžiančius dokumentus (medicininių dokumentų išrašą (forma Nr. 027/a) arba stacionaro epikrizę, ar kt.);
60.2. asmuo paslaugų gavimo laikotarpiu patyrė nuostolius dėl gaisro, stichinių nelaimių ar kitų aplinkybių ir pateikia tai pagrindžiančius dokumentus. Šiuo atveju įvertinamos socialinių paslaugų gavėjo gyvenimo ir buities sąlygos ir surašomas jų patikrinimo aktas, atsižvelgiama į akte nurodytas Socialinės paramos atsakingų specialistų ar Ukmergės socialinių paslaugų centro (toliau – Centras) socialinių darbuotojų rekomendacijas;
60.3. kitais nenumatytais atvejais, kai pateikiami pateisinami dokumentai, įvertinamos asmens gyvenimo ir buities sąlygos ir surašomas jų patikrinimo aktas, atsižvelgiama į akte nurodytas Socialinės paramos skyriaus atsakingų specialistų ar Centro socialinių darbuotojų rekomendacijas.
[bookmark: part_0c067270d79546dcaf874409742b19ec][bookmark: part_26fbfb05ab5142bab2dd264cc22834a0][bookmark: _Hlk174067022]61. Asmuo, jei jo turto vertė viršija jam apskaičiuotą Savivaldybėje nustatytą turto vertės normatyvą ir kai asmens pajamų likutis 20 procentų, atskaičius mokėjimą už ilgalaikę socialinę globą, mažesnis už jam apskaičiuotą turto mokestį, gali būti atleistas nuo turto mokesčio, ar jam apskaičiuoto turto mokesčio dydis sumažintas, šiais atvejais:
[bookmark: part_26860d4c1c004aada606f8edad8a86e5]61.1. kai asmens turtas yra sugadintas ar sunaikintas, esant tai patvirtinantiems dokumentams (priešgaisrinės gelbėjimo tarnybos (dėl gaisro) pažyma, antstolio faktinių aplinkybių konstatavimo protokolas ar kitų atsakingų institucijų ar įstaigų dokumentai), ar nelikvidus (žemė toli nuo socialinės infrastruktūros) ir nėra pirkėjo, kuris jį pirktų;
[bookmark: part_cd565c1e7b9d4b7f9d8262d50beff4d5]61.2. kai asmuo dėl sveikatos būklės negali atlikti notarinių veiksmų sudarant turto perleidimo kitam fiziniam ar juridiniam asmeniui sandorių.
62. Asmuo, pageidaujantis, kad jam būtų sumažintas mokėjimo už socialines paslaugas dydis ar būtų atleistas nuo mokėjimo už socialines paslaugas, ar pageidaujantis, kad jam būtų sumažintas turto mokestis, ar jis būtų atleistas nuo turto mokesčio mokėjimo, pateikia motyvuotą laisvos formos prašymą ir aplinkybes pagrindžiančius dokumentus Socialinės paramos skyriui. Prašymai svarstomi Savivaldybės socialinės paramos skyrimo komisijos (toliau – Komisija), sudarytos Savivaldybės mero potvarkiu, posėdžiuose.
63. Komisija svarsto socialines paslaugas gaunančių asmenų prašymus, įvertina paslaugų teikėjų, seniūnijų, kitų įstaigų (pvz. sveikatos priežiūros įstaigų, policijos, antstolių ir kt.) pateiktus dokumentus, rekomendacijas, vertina asmens finansines galimybes mokėti už socialines paslaugas ir teikia motyvuotą siūlymą, dėl dalinio ar visiško atleidimo nuo mokėjimo už socialines paslaugas ar turto mokesčio mokėjimo Administracijos direktoriui, kuris priima sprendimą.
64. Galimi atleidimo (iš dalies ar visiškai) nuo mokėjimo už socialines paslaugas ar turto mokesčio terminai: 3 mėnesiai, 6 mėnesiai, 12 mėnesių, neterminuotai. Konkretus atleidimo nuo mokėjimo už socialines paslaugas ar turto mokesčio mokėjimo būdas ir atleidimo terminas nustatomas atsižvelgiant į visų faktų ir aplinkybių visumą. Termino pratęsimui dokumentai pateikiami iš naujo Aprašo nustatyta tvarka.
[bookmark: part_9f40416578a741db9d37b1ad91effb0e]65. Administracijos direktoriaus sprendimo kopija per 5 darbo dienas išsiunčiama pareiškėjui, jeigu pagal Aprašo 6 punkte nurodytoje sutartyje nurodytas sąlygas reikalinga minėto sprendimo pagrindu pakeičiama sutartis ar jos priedai.
[bookmark: part_304a699706b347458183f8ab3b0fcc38]66. Asmenį atleidus nuo mokėjimo už teikiamas socialines paslaugas (sumažinus mokėjimo dydį) ar turto mokesčio mokėjimo (sumažinus turto mokestį), socialinių paslaugų teikimo išlaidos yra dengiamos Savivaldybės biudžeto ar valstybės biudžeto specialiųjų tikslinių dotacijų Savivaldybės biudžetui lėšomis.

XIII SKYRIUS
BAIGIAMOSIOS NUOSTATOS

[bookmark: part_7749823ea7cd446dbad9053b9ea28447]67. Savivaldybė užtikrina asmens (šeimos) pateiktų duomenų konfidencialumą teisės aktų nustatyta tvarka. Aprašo nustatyta tvarka gauti asmens (šeimos) duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva95/46/EB (Bendrasis duomenų apsaugos reglamentas), ir kitais teisės aktais, reglamentuojančiais asmens duomenų apsaugą ir tvarkymą.
[bookmark: part_25f00bc360db496ab6b0d5ad01941cd3]68. Savivaldybės taryba nustato maksimalius socialinių paslaugų išlaidų finansavimo Savivaldybės teritorijos gyventojams dydžius.
[bookmark: part_66dcde1fa2a24109ac2c9be804d4b425]69. Socialinių paslaugų teikėjai atsako už lėšų, skirtų socialinėms paslaugoms finansuoti, tinkamą panaudojimą.
[bookmark: part_d42f0474cd8f447bb59e4a646e3a2f31]70. Ginčai dėl Savivaldybės mero, Savivaldybės administracijos priimtų sprendimų (neveikimo) nagrinėjami Lietuvos Respublikos administracinių bylų teisenos įstatymo nustatyta tvarka.
71. Šis Aprašas gali būti keičiamas ir papildomas Savivaldybės tarybos sprendimu.
_____________________
Projektas

Forma patvirtinta Ukmergės rajono savivaldybės 
mero 2023 m. balandžio 25 d. potvarkiu Nr. 9-21


UKMERGĖS RAJONO SAVIVALDYBĖS TARYBOS SPRENDIMO PROJEKTO AIŠKINAMASIS RAŠTAS

2024 m. rugpjūčio 12 d.
Ukmergė

[bookmark: _Hlk174067607]
[bookmark: _GoBack]1. Sprendimo projekto pavadinimas: Dėl Ukmergės rajono savivaldybės tarybos 2019 m. kovo 28 d. sprendimo Nr. 7-81 „Dėl Mokėjimo už socialines paslaugas tvarkos aprašo patvirtinimo“ pakeitimo.
2. Sprendimo projekto rengimo pagrindas: Lietuvos Respublikos vietos savivaldos įstatymo 6 straipsnio 12 dalyje numatyta, kad viena iš savarankiškų savivaldybių funkcijų yra socialinių paslaugų teikimo užtikrinimas planuojant ir organizuojant socialines paslaugas, 15 straipsnio 4 dalyje numatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
2024 m. liepos 1 d. įsigaliojo nauja Lietuvos Respublikos socialinių paslaugų įstatymo (toliau – Socialinių paslaugų įstatymas) redakcija, kurio 35 straipsnio 9 dalis įpareigoja savivaldybės tarybas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ (toliau – Tvarkos aprašas) patvirtinti savivaldybės gyventojų mokėjimo už tam tikrų rūšių socialines paslaugas tvarkos aprašą, kuriame būtų nustatyti mokėjimo už šias paslaugas dydžiai, atleidimo nuo mokėjimo už šias paslaugas sąlygos ir atvejai, pagalbos pinigų mokėjimo savivaldybės gyventojams atvejai, finansinių galimybių vertinimo ir kitos sąlygos.
3. Sprendimo projekto tikslai ir uždaviniai: Įgyvendinti Socialinių paslaugų įstatymo ir Tvarkos aprašo nuostatas įsigaliojusias nuo 2024 m. liepos 1 d., pakeičiant Mokėjimo už socialines paslaugas tvarkos aprašą, patvirtintą Ukmergės rajono savivaldybės tarybos 2019 m. kovo 28 d. sprendimu Nr. 7-81 „Dėl Mokėjimo už socialines paslaugas tvarkos aprašo patvirtinimo“  (toliau – Mokėjimo už socialines paslaugas tvarkos aprašas) ir išdėstant jį nauja redakcija.
4. Siūlomos naujos teisinio reguliavimo nuostatos (jeigu teikiamas sprendimo pakeitimo projektas, rengiamas sprendimo projekto lyginamasis variantas): 
Pasikeitus Mokėjimo už socialines paslaugas tvarkos aprašui, keisis kai kurių asmenų, gaunančių socialines paslaugas, mokėjimo už šias paslaugas tvarka. 
Asmenys, gaunantys individualios pagalbos teikimo išlaidų kompensacijas ar iki 2023 m. gruodžio 31 d. nustatyta tvarka paskirtas slaugos ar priežiūros (pagalbos) išlaidų tikslines kompensacijas (toliau bendrai – IPTIK), mokamas pagal Lietuvos Respublikos tikslinių kompensacijų įstatymą (toliau – Tikslinių kompensacijų įstatymas), už socialinės priežiūros, dienos socialinės globos ir laikino atokvėpio paslaugas mokės ne nuo asmens turimų pajamų (įskaitomų Socialinių paslaugų įstatymo nustatyta tvarka). Tokiems asmenims mokėjimas bus apskaičiuojamas procentaliai nuo asmens, gaunamos IPTIK, mokamos pagal Tikslinių kompensacijų įstatymą.
[bookmark: part_b9c92f1412f04cb493bab7bdc0570b20][bookmark: part_6ca9c3f4005d4226933044c16595db8c][bookmark: part_1eda9bc430e74e49bf65fdef483b7311]Socialinių paslaugų įstatyme ir Tvarkos apraše nustatyta, kad mokėjimo už ilgalaikę socialinę globą dydis nustatomas atsižvelgiant į asmens pajamas, o tais atvejais, kai asmuo pradėjo gauti ilgalaikę socialinę globą po 2007 m. sausio 1 d., – ir į asmens turtą. Skaičiuojant mokėjimo dydį už ilgalaikę socialinę globą, vertinamas asmens turimas turtas. Nuo liepos 1 d. į asmens turtą neįskaitomas privalomos registruoti transporto priemonės, privaloma registruoti žemės ūkio technika, akcijos, obligacijos, vekseliai ir kiti vertybiniai popieriai. Pagal Socialinių paslaugų įstatymo 40 straipsnio 1 dalį, vertinamas šis asmens nuosavybės teise turimas turtas: statiniai, įskaitant nebaigtus statyti; žemė (įskaitant užimtą miško ir vandens telkinių); piniginės lėšos. Taip pat nuo liepos 1 d. turi būti taikomas Socialinių paslaugų įstatymo 40 straipsnio 5 dalyje nurodytas turto normatyvas asmeniui – 50 kvadratinių metrų naudingojo būsto ploto iki tol buvo 12 kvadratinių metrų naudingojo būsto ploto.
Savivaldybių administracijos įpareigojamos perskaičiuoti asmenų mokėjimų už socialines paslaugas dydžius. 
5. Laukiami rezultatai: Bus pakeistas Mokėjimo už socialines paslaugas tvarkos aprašas, išsamiai nustatantis asmens mokėjimo už socialines paslaugas dydžių nustatymą, atleidimo nuo mokėjimo už socialines paslaugas sąlygas ir atvejus, asmens finansinių galimybių vertinimo kriterijus ir kitas sąlygas, tvarkoje taip pat bus nustatyti pagalbos pinigų dydžiai.
6. Lėšų poreikis ir šaltiniai: Socialinės paslaugos finansuojamos iš savivaldybės biudžeto lėšų, Lietuvos Respublikos valstybės biudžeto specialiųjų tikslinių dotacijų savivaldybių biudžetams, Europos Sąjungos struktūrinių fondų lėšų ir asmens lėšų.
7. Administracinės naštos pokyčio vertinimas: Neatliekamas.
8. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: Neatliekamas.
9. Kiti sprendimui priimti reikalingi pagrindimai, skaičiavimai ar paaiškinimai: -
10. Priimtas sprendimas turi būti pateikiamas*: Ukmergės rajono savivaldybės administracijos Socialinės paramos skyriui, Ukmergės socialinių paslaugų centrui, Ukmergės globos centrui. 
11. Aiškinamojo rašto priedai:-


Socialinės paramos skyriaus vedėjo pavaduotoja			Vaida Smetonienė

























________________________ 
* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas ar kiti kontaktai.
